Pasaband tumani. Pasaband tumani Afgʻonistonning Gʻor viloyatida joylashgan. Aholisi 92,900 (11% pushtunlar, 5% hazoralar va 84% tojiklar). Gʻor viloyatining janubiy qismida joylashgan Pasaband tumani janubda Hilmand viloyati, sharqda Daykundi va janubi-gʻarbda Farah viloyati bilan chegaradosh. Tuman markazi — Shinkot. Pasaband togʻli tuman boʻlib, qishi uzun davom etadi va juda sovuq boʻladi. Yoʻllar yaxshi holatda boʻlmaganligi tufayli baʼzi qishloqlarga faqat hayvonlar tashima vositachiligi orqali borish mumkin. Qishloqlar orasidagi transport muammolari bilan birgalikda quduqlarning kamligi aholini toza suv bilan ta’minlashdek yirik muammoni keltirib chiqaradi. Asosiy daromad manbai qishloq xoʻjaligi ammo suv manbalari kam boʻlgani bois qurgʻoqchilikdan jiddiy zarar koʻrgan. Hudduddagi sogʻliq va taʼlim tizimi yaxshilanishga muhtoj. Iqtisodiyot. Tuman aholisi asosan sogʻliqni saqlash, qishloq xoʻjaligi va chorvachilik mahsulotlarini yetishtirish darajasi va sifatining pastligi, ijtimoiy va infratuzilma xizmatlaridan foydalanish imkoniyati yoʻqligi hamda mahalliy davlat hokimiyati organlari faoliyatining sustligi tufayli zaif iqtisodiyotdan aziyat chekmoqda.